Aurskog-Høland kommune - Koronavaksinering i uke 3 – mange ledige timer
Koronavaksinering i uke 3 – mange ledige timer
Nå er det totalt satt 32 862 doser med koronavaksiner i vår kommune. Denne uken vaksinerer vi på mandag fra 11-18, onsdag fra 13-19 og torsdag fra 12-19.40. Det er mange ledige timer. Drop-in mandag fra 11-17, onsdag fra 13-18 og torsdag fra 12-18 Bestill time eller kom på drop-in!
Alle over 18 år, som fikk andre dose for 4,5 måneder (20 uker) siden kan bestille time eller møte på drop-in. Dette gjelder også dere som har ventet med å ta vaksine en eller to.
Se skjema for når det er gått 20 uker her.
Tall etter uke 2
Forrige uke hadde vi fem dager med vaksinasjon. Da ble det satt til sammen 1145 doser, og det er nå satt totalt 32 862 doser. Vi hadde drop-in i hele åpningstiden, alle dager. Det var en del ledige timer.
Mange i aldersgruppen 45+ fikk tredje dose. Det ble det satt vaksiner med både Pfizer og Moderna. Det har vært større etterspørsel etter Pfizer i uke 2. Dette kan skyldes at alle under 30 år anbefales å ta Pfizervaksinen. Det er god tilgang på vaksiner, og det kommer vaksiner hver uke.
Vaksinetall etter uke to
Sum dose 4: 23 (innbyggere som har fått 3 doser i ordinært løp, innbyggere som er med på studie).
Det er fortsatt en del av dere i aldersgruppen 65 år og oppover som ikke har tatt tredje dose. Ta kontakt med oss, så fikser vi time, eller kom på drop in. Vi reinviterer til koronavaksinasjon via Helseboka hver uke.
Vaksinetelefonen åpen Du kan ringe vaksinetelefonen mandag - onsdag fra klokken 10 – 14. Da er vi tilgjengelige for spørsmål, bestilling av timer og flytting av timer eller lignende. Nummeret hit er 63 85 25 70.
Det er nå bestemt at barn i alder 5-11 år skal tilbys vaksine mot covid-19. Dette er en egen vaksine, og vi vil ikke få tilgang til den før i løpet av uke 4. Det vil bli publisert ytterligere info når det blir klart for å sette opp timer til vaksinering av denne gruppen.